open-index/open-wikipedia-markdown huggingface dataset:
Heaven and Hell (album Black Sabbath)

***Heaven and Hell*** je deviaty štúdiový album skupiny Black Sabbath. Je to prvý album s novým spevákom Ronnie James Diom jedným zo zakladateľov Rainbow a prvý album Black Sabbath v 80.rokoch. Najznámejšia skladba je „Heaven and Hell“.

Heaven & Hell bol hodnotený ako veľmi dobrý album a dodnes sa radí medzi najlepšie čo Black Sabbath bez alebo aj s Ozzym urobili. 

Na tomto albume sa prvýkrát oficiálne uvádza v zostave Geoff Nicholls, ktorý v skupine zotrval dodnes.

## Zoznam skladieb
# „Neon Knights“ - 3:49
# „Children of the Sea“ - 5:30
# „Lady Evil“ - 4:22
# „Heaven and Hell“ - 6:56
# „Wishing Well“ - 4:02
# „Die Young“ - 4:41
# „Walk Away“ - 4:21
# „Lonely Is the Word“ - 5:49

## Zostava
* Ronnie James Dio - spev
* Tony Iommi - sólová gitara
* Geezer Butler - basgitara
* Bill Ward - bicie
* Geoff Nicholls – klávesy

## Externé odkazy
* Oficiálna stránka skupiny  

Kategória:Hudobné albumy z 1980
Kategória:Albumy Black Sabbath
U96

**U96** je dance projekt vytvorený nemeckým DJom a producentom Alexom Christensenom a tímom producentov s názvom Matiz (Ingo Hauss, Helmut Hoinkis, a Hayo Panarinfo) známy radom eurodance hitov z 90-tych rokov.

## Biografia
Názov projektu pochádza z filmu *[[Ponorka (film)|Das Boot]]* o nemeckej ponorke U-96 z druhej svetovej vojny. Prvý hit tohto projektu „Das Boot“ (1991) je techno/dance verzia titulnej melódie z filmu, ktorá bola pôvodne zložená Klausom Doldingerom. Takisto bol vydaný rovnomenný album.

Ich ďalší album *Replugged* (1993) bol inšpirovaný electropopom 80-tych rokov a tiež ambientnou hudbou a disco témami. Album bol komerčne menej úspešný ako prvý album, ale poskytol dva Top 10 hity „Love Sees No Colour“ a „Night in Motion“.

Nasledujúci album *Club Bizzare* radikálne zmenil zvuk U96. Album mieša vplyvy techno-popu s rýchlym trance. Hitové single vydané z albumu sú „Love Religion“ (s Daisy Dee) a tiež „Club Bizzare“ s harmóniami, ktoré boli neskôr opakovane použité dvojicou Brooklyn Bounce.

V roku 1996 bol vydaný album *Heaven*. Album bol komerčný aj napriek určitým electropop vplyvom. Refrén v piesni „Heaven“ - aj keď s vyšším tempom a iným textom sa podobá piesni  Cyndi Lauper z roku 1984 s názvom „Time After Time“.

V nasledujúcich singlových vydaniach boli „Seven Wonders“ (1997), „Energie“ (1998), „Beweg Dich, Baby“ (1998) a „Das Boot 2001“ (2000). U96 vydali kompilačný album *Best Of 1991 - 2001*, s niektorými novými skladbami z nevydaného albumu *Rhythm Of Life*. Posledná skladba „We Call It Love“ bola vydaná v roku 2003 iba ako promo singel. Skupina sa vrátila do nemeckého Top 30 rebríčku v roku 2006 so skladbou „Vorbei“, ktorý obsahuje vokály hosťujúceho speváka Bena.

Ďalší album s názvom *Out of Wilhelmsburg*, bol vydaný v roku 2007.

## Členovia skupiny
* Helmut Hoinkis
* Hayo Panarinfo
* Alberto Ingo Hauss (alebo *Bela Wycombe*)
* Alex Christensen (alebo *AC 16*, *AC Beat*, *Alex C.*)
* Stefan Hafelinger

## Diskografia
### Albumy

### Single

## Referencie

## Externé odkazy
* Diskografia U96
* Biografia U96


Kategória:Nemecké elektronické hudobné skupiny
Kategória:Nemecké eurodance hudobné skupiny
Kategória:Hudobné skupiny z 1991
Mob Rules

***Mob Rules*** je desiaty štúdiový album skupiny Black Sabbath. Je to druhý album s novým spevákom Ronnie James Diom a druhý album Black Sabbath v 80.rokoch. Tiež je to prvý album na ktorom bubnuje Vinny Appice. Vinny nahradil Warda počas turné ku albumu Heaven & Hell.

Témy piesní sú prevažne temné hlavne to vidieť na piesniach „Sign of the Southern Cross“ a „Falling Off the Edge of the World“.

Zaujímavosťou je, že obal albumu od umelca Grega Hildebranda má obsahovať zašifrovaný a veľmi ťažko odhaľitelný odkaz KILL OZZY napísany v temnom mieste na dlážke. 

## Zoznam skladieb
# „Turn Up the Night“ - 3:42
# „Voodoo“ - 4:32
# „The Sign of the Southern Cross“ - 7:46
# „E5150“ - 2:54
# „The Mob Rules“ - 3:14
# „Country Girl“ - 4:02
# „Slipping Away“ - 3:45
# „Falling Off the Edge of the World“ - 5:02
# „Over and Over“ - 5:28

## Zostava
*Ronnie James Dio - spev
*Tony Iommi - sólová gitara
*Geezer Butler - basgitara
*Vinny Appice - bicie
*Geoff Nicholls – klávesy

## Externé odkazy
* Oficiálna stránka skupiny 

Kategória:Hudobné albumy z 1981
Kategória:Albumy Black Sabbath
Aso (sopka)

**Aso** je názov aktívnej vulkanickej kaldery, nachádzajúcej sa v centrálnej časti ostrova Kjúšu. Kaldera je jedna z najväčších aktívnych sopiek v Japonsku aj na Zemi. Jej priemer je približne  Vznikla viacerými explozívnymi erupciami pred 300&nbsp;000 až 90&nbsp;000&nbsp;rokmi. Produkty týchto erupcií pokrývajú väčšinu ostrova. V súčasnosti je aktívny kráter *Naka*, nachádzajúci sa približne v strede kaldery, čím vytvára (spolu s ostatnými, už neaktívnymi krátermi) tzv. *[[somma vulkán|somma štruktúru]]*. Kráter je pomerne ľahko dostupný a je to obľúbená turistická destinácia na Kjúšu.

## Iné projekty
.

## Externé odkazy
* www.volcano.si.edu - kaldera Aso na Global Volcanism Program  

Kategória:Sopky Japonska
Kategória:Kaldery
Kategória:Aktívne sopky
Kategória:Tisícovky v Japonsku
Kategória:Geografia prefektúry Kumamoto
Live Evil

***Live Evil*** je prvý koncertný album skupiny Black Sabbath. Born Again je záznam s koncertov v Seatli, v San Antoniu a v Dallase.  Sú tu aj skladby z Ozzyho éry ale všetky skladby sú naspievané Diom a odbubnované Vinny Appiceom. 

K obľúbeným častiam patrí pieseň „Heaven & Hell“ pri ktorej Dio predviedol ako vie narábať so svojím úžasným hlasom. Po vypočutí tejto nahrávky mnoho odporcov Dia zmenilo svoj názor. Ďalšia úžasne odohraná pesnička bola „War Pigs“ a to hlavne vďaka impozantnému viac ako dvojminútovému biciemu sólu Appica na záver.

Z tohto istého turné bolo nahraté CD Live at Hammersmith Odeon.

## Zoznam skladieb
# „E5150“ - 2:21
# „Neon Knights“ - 4:36
# „N.I.B.“ - 5:09
# „Children of the Sea“ - 6:08
# „Voodoo“ - 6:07
# „Black Sabbath“ - 8:39
# „War Pigs“ - 9:19
# „Iron Man“ - 7:29
# „The Mob Rules“ - 4:10
# „Heaven and Hell“ - 12:04
# „Sign of the Southern Cross/Heaven and Hell (Continued)“ - 7:15
# „Paranoid“ - 3:46
# „Children of the Grave“ - 5:25
# „Fluff“ - 0:59

## Zostava
*Ronnie James Dio - spev
*Tony Iommi - sólová gitara
*Geezer Butler - basgitara
*Vinny Appice - bicie
*Geoff Nicholls – klávesy

## Externé odkazy
* Oficiálna stránka skupiny  

Kategória:Koncertné albumy z 1982
Kategória:Albumy Black Sabbath
Hrad Litice

thumb|Hrad Litice

**Litice** sú zrúcanina hradu na hradnom kopci v obci Litice nad Orlicí, asi 7&nbsp;km na západ od mesta Žamberk.

## Dejiny hradu
Hrad Litice bol založený koncom 13. storočia za posledných Přemyslovcov v rámci kolonizácie riedko osídleného pohraničného pralesa severovýchodných Čiech, ktorý bol kráľovským majetkom. Povodie Divokej i Tichej Orlice osídlili členovia rodu Drslavicov, ktorí zakladali osady v juhozápadných Čechách a vybudovali najstaršie hrady na Plzeňsku - Litice a Potštejn. 
Mená svojich pôvodných rodových sídiel preniesli i do svojej novej dŕžavy, kde vybudovali sieť nových hradov, okrem Chocne a Kostelce to bol mocný hrad Potštejn v susedstve hradu Litice.

## Iné projekty

## Galéria

Obrázok:Litice from air M1-1.jpg
Obrázok:Litice castle entering gate.JPG|Vstupná brána hradu Litice
Obrázok:Litice P5110593.jpg 
Obrázok:Litice P5110595.jpg 
Obrázok:Litice P5110601.jpg 


## Externé odkazy
* Oficiálne stránky správcu hradu
* Virtuálna prehliadka

Litice
Sedlický potok (prítok Sopotnice)

**Sedlický potok** je potok v dolnom Šariši, v juhozápadnej časti okresu Prešov. Je to ľavostranný prítok Sopotnice, meria 4,7 km a je tokom VI. rádu.

## Prameň

Preteká Šarišskou vrchovinou, jej časťou Sedlická brázda, pramení východne od kóty 586,8 m a južne od obce Kvačany, v nadmorskej výške približne 540 m n. m.

## Opis toku

Od prameňa tečie sprvu na východ, vytvára oblúk prehnutý na sever, následne sa stáča na juhovýchod a preteká lokalitou Panský dol. Tu priberá dva krátke prítoky, najprv sprava, potom zľava z JV svahu Zadného dolu (554,1 m n. m.) a ďalej priberá ľavostranný prítok z oblasti Fabenovej hory. Na strednom toku preteká intravilánom obce Sedlice, pričom z ľavej strany priberá Viselec, prechodne tečie na juh, podteká hlavnú cestu Bzenov - Klenov a sprava priberá prítok pritekajúci od západu. Následne pokračuje opäť na juhovýchod a pod obcou sa definitívne stáča severojužným smerom. Preteká ešte okrajom Čierna hora, kde sa zarezáva do podcelku Sopotnické vrchy. 

## Ústie

JJV od centra Sedlíc ústi v nadmorskej výške cca 403 m n. m. do Sopotnice.

## Referencie

Kategória:Sedlice (okres Prešov)
Kategória:Potoky na Slovensku
Kategória:Povodie Hornádu
Kategória:Vodné toky v okrese Prešov
Viselec (prítok Sedlického potoka)

**Viselec** je potok v dolnom Šariši, v juhozápadnej časti okresu Prešov. Je to ľavostranný prítok Sedlického potoka, má dĺžku 1,9 km a je tokom VII. rádu.

Tečie v Šarišskej vrchovine, v podcelku Sedlická brázda a pramení na ZSZ svahu Rešetky (576,9 m n. m.) v nadmorskej výške približne 510 m n. m. Od prameňa tečie spočiatku juhojuhozápadným smerom, koryto vytvára oblúk ohnutý na západ a sprava priberá krátky prítok z lokality Kopce. Následne tečie prechodne severojužným smerom, preteká intravilánom obce Sedlice a v blízkosti prírodnej rezervácie Dunitová skalka nad ľavým brehom. V obci sa postupne stáča juhojuhozápadným smerom a v blízkosti centra obce sa v nadmorskej výške cca 423 m n. m. vlieva do Sedlického potoka.

## Referencie

## Iné projekty

Kategória:Potoky na Slovensku
Kategória:Povodie Hornádu
Kategória:Sedlice (okres Prešov)
Kategória:Vodné toky v okrese Prešov
Hry s hracími kockami

**Hry s hracími kockami** sú hry v ktorých sa hracia kocka alebo viacero kociek používa na určenie ťahu s figúrkami po hracom poli, alebo to môžu byť hry, v ktorých jediným hracím materiálom sú kocky.Poznáme viacej druhov hracích kociek najmä RPG hry ako sú D&D , WoW a podobne. Používajú sa hracie kocky 4,6,8,10,12,20,30,100 stenné ,a % kocka.
1956 v hudbe

## Udalosti
* 27. január - Elvis Presley vydáva singel  Heartbreak Hotel
* prvá Eurovízia

## Albumy
*"The Clovers" – Clovers
*"Boss of the Blues" – Big Joe Turner

## Najväčšie hity
*"Be-Bop-A-Lula" – Gene Vincent
*"Blue Suede Shoes" – Carl Perkins
*"Blueberry Hill" – Fats Domino
*"Canadian Sunset" - Andy Williams
*"Don't Be Cruel" – Elvis Presley
*"Heartbreak Hotel" – Elvis Presley
*"In the Still of the Night" – Five Satins
*"I've Loved And Lost Again" – Patsy Cline
*"Jambalaya" – Brenda Lee
*"The Great Pretender" – Platters
*"My Player" – Platters
*"Ooby Dooby" – Roy Orbison

## Pozri aj
* 1979 v hudbe
* 1980 v hudbe
* 1995 v hudbe
* 1997 v hudbe

Kategória:1956
Hracia kocka

thumb|Dve štandardné hracie kocky so zaoblenými rohmi
**Hracia kocka** je malý mnohosten, obvykle kocka, ktorá sa používa pre generovanie náhodného čísla. Používa sa ako dôležitá súčasť mnohých hazardných a spoločenských hier (Craps, Backgammon, Človeče nehnevaj sa, Monopoly).


image:20-sided dice 250.jpg|20stenná kocka
image:10-sided dice 250.jpg|10stenná kocka
image:4-sided dice 250.jpg|4stenná kocka


## Iné projekty
.

Kategória:Hry s hracími kockami
5. obvod (Paríž)

**5. obvod** () alebo **Obvod Panteón** je jeden z centrálnych obvodov Paríža. Nachádza sa na ľavom brehu rieky Seina. Tento obvod je známy tým, že sa v ňom nachádza Latinská štvrť (*Quartier Latin*) so slávnymi univerzitami, akadémiami a vysokými školami.

5. obvod je aj jeden z najstarších v meste, pochádza z včasného stredoveku. Stopy po bývalej zástavbe zostali na viacerých miestach, ako napríklad *[[Arènes de Lutèce]]* (fr.: Lutécke arény), rímsky amfiteáter a rímske kúpele *[[Thermes de Cluny]]* (''Kúpele Cluny'').

## Geografia
5. obvod sa rozkladá na ploche s rozlohou  v centrálnom Paríži.

## Demografia
Počet obyvateľov v obvode bol najvyšší v roku 1911, keď hustota zaľudnenia dosiahla skoro 50 000 obyvateľov na km². V roku 1999 bol počet obyvateľov 58 849, pričom počet pracovných miest dosiahol 48 909.

### Počet obyvateľov v rokoch 1872 – 2005

## Dejiny
5. obvod je najstarším obvodom v Paríži a ako prvý bol postavený Rimanmi.

Rímske mesto Lutécia bolo postavené v 1. storočí pred Kr. po dobytí sídla Galov na Île de la Cité.

## Štvrte
Každý z 20 parížskych obvodov je rozdelený na štyri štvrte (*quartiers*). Zoznam štvrtí 5. obvodu:
* Quartier Saint-Victor
* Quartier du Jardin-des-Plantes
* Quartier du Val-de-Grâce
* Quartier de la Sorbonne

Podľa oficiálneho číslovania parížskych mestských štvrtí majú tieto štvrte čísla 17 – 20.

## Iné projekty
Kensingtonské záhrady

thumb|Kensingtonské záhrady v zime

**Kensingtonské záhrady** sú jeden z kráľovských parkov v Londýne. Rozprestierajú sa bezprostredne na západ od Hyde Parku. Väčšina parku leží v Westminsteri, ale malá časť patrí do Kensingtonu a Chelsea. Plocha parku je 1,1 km².

Občas bývajú považované za súčasť Hyde Parku, ale obidva parky sú samostatné a sú od seba oddelené *Carriage Drive*.

Spolu s Green Parkom, St. James’s Parkom a záhradami pri Buckinghamskom paláci vytvárajú tieto parky takmer neprerušený pás otvoreného priestranstva zasahujúceho od Whitehallu až po Notting Hill.

Medzi zaujímavosti parku patria: Albertov pamätník, Kensingtonský palác, socha Petra Pána, Serpentínová galéria, Spekeov pamätník a kruhový rybník.

## Iné projekty

## Externé odkazy
* Oficiálna stránka  

Kategória:Londýnske parky a voľné priestranstvá
Palác Linlithgow

náhľad|Južná strana Linlithgow Palace
náhľad|Linlithgow Palace zo západu
Ruiny **Linlithgow Palace** sa nachádzajú v meste Linlithgow, vo West Lothian v Škótsku, 15 míľ západne od Edinburghu. V 12. storočí tu existovalo kráľovské sídlo. To sa zmenilo v 14. storočí po vystavaní opevnenia anglickou armádou kráľa Eduarda I. Poloha sídla z neho urobila ideálnu vojenskú základňu chrániacu zásobovacie cesty medzi edinburgským hradom a hradom Stirling.

## Dejiny
V roku 1424 bolo mesto Linlithgow čiastočne zničené veľkým požiarom. Škótsky kráľ Jakub I. začal prestavovať hrad na veľkú rezidenciu škótskej koruny. Počas nasledujúceho storočia sa z hradu stal formálnym dvorom s významným postavením počas vlády Jakuba III., Jakuba IV. a Jakuba V., ktorý sa narodil na tomto hrade v apríli roku 1512, kedy bola pridaná vonkajšia brána a vypracovaná nádvorná fontána. V decembri 1542 sa tu narodila tiež škótska kráľovná Mária I. a príležitostne sa tu taktiež zdržiavala počas svojej vlády. Po spojení kráľovstiev v roku 1603 sa kráľovský dvor presťahoval hlavne do Anglicka a Linlithgow sa používal len veľmi málo. Hoci kráľ Jakub VI. prestaval severnú časť hradu v rokoch 1618 – 1622, jediný vládnuci panovník, ktorý zostal v Linlithgow po tomto dátume, bol kráľ Karol I., ktorý tu strávil jednu noc v roku 1633.

Labuťou piesňou hradu sa stal september 1745, kedy “Bonnie princ Charlie“ (tiež Karol III.) navštívil Linlithgow počas svojho pochodu na juh, no neprenocoval tu. Hovorí sa, že fontána bola vyrobená, aby z nej tieklo víno na jeho počesť. Vojsko vojvodu z Cumberlandu zničilo väčšinu hradných budov vďaka požiaru v januári 1746. 

## Súčasnosť
náhľad|vľavo|Severná a západná strana Linlithgow Palace
Hrad bol zrekonštruovaný na začiatku 19. storočia a v súčasnosti je spravovaný najmä škótskou organizáciou *Historic Scotland*. Medzinárodne uznávaný akvarelista Frank W. Wood namaľoval pohľad na hrad Linlithgow. Hrad je otvorený pre verejnosť počas celého roku. V lete je prístupný verejnosti i priľahlý farský kostol sv. Michala z 15. storočia, umožňujúci spoločnú prehliadku dvoch z najkrajších zachovaných stredovekých pamiatok Škótska.

## Iné projekty
.

Kategória:Hrady a zámky v Škótsku
Kategória:Stavby vo West Lothian
Île de la Cité

[thumb|[Katedrála Notre Dame na ostrove Île de la Cité, pohľad z východu.]]

**Île de la Cité** alebo **ostrov Cité** (fr. doslova *Ostrov (starého) jadra mesta*) je ostrov na francúzskej rieke Seina. Tento ostrov sa nachádza v samom strede Paríža a bol taktiež ako prvý z celého Paríža osídlený. 

Stojí tu jedna z prvých gotických stavieb, katedrála Notre Dame. Medzi ďalšie pamiatky patrí napr. Sainte Chapelle z 13. storočia, najstarší most v Paríži cez rieku Seina Pont Neuf a palác Conciergerie.

## Iné projekty


Kategória:1. obvod (Paríž)
Kategória:4. obvod (Paríž)

Kategória:Ostrovy Francúzska
Králik ohnivohlavý

**Králik ohnivohlavý** (iné názvy: **králiček ohnivohlavý**, **králik ohňohlavý**; lat. *Regulus ignicapilla* synonymum *Regulus ignicapillus*) je druh z čeľade králikovité. Obýva ihličnaté a zmiešané lesy západnej palearktídy. Podľa Medzinárodnej únie na ochranu prírody a prírodných zdrojov králik ohnivohlavý patrí medzi najmenej ohrozené druhy, celková populácia je stála, stavy v Európe v rokoch 19822013 boli taktiež stabilné.

## Opis
Je veľký ako králik zlatohlavý a má aj podobné sfarbenie.

## Výskyt a stav na Slovensku
Odhadovaný počet hniezdiacich párov je 30 000 - 60 000, zimujúcich jedincov 10 - 100. Na Slovensku bolo dokázané alebo pravdepodobné hniezdenie v 45,70 % mapovacích kvadrátoch. Veľkosť populácie i územie na ktorom sa vyskytuje sú *stabilné*, maximálna zmena do 20%. 
Ekosozologický status v rokoch 1995, 1998 a v roku 2001 žiadny. V roku 2014 *LC* - menej dotknutý. Európsky ochranársky status *SPEC4* - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia *S* - vyhovujúci ochranársky status. Je sťahovavý.

## Potrava
Živí sa drobným hmyzom.

## Ochrana
Je zákonom chránený, spoločenská hodnota je 500 €  (Vyhláška MŽP č. 170/2021).

## Galéria

Kralicek-ohnivy.JPG|Spievajúci samec
Firecrest93.JPG|Ilustrácia
Regulus ignicapilla MHNT.ZOO.2010.11.207.jpg|Vajíčka  


## Referencie


## Iné projekty

## Externé odkazy
 
* 

Kategória:Králikovité
Kategória:Najmenej ohrozené druhy
Kategória:Vtáky na Slovensku
Falkland Palace

**Falkland Palace** sa nachádza vo Fife, v Škótsku. Je to bývalý kráľovský palác, patriaci škótskym kráľom. V súčasnosti spadá pod správu škótskej charitatívnej organizácie *National Trust for Scotland* a slúži ako turistická atrakcia.  

Škótska koruna získala hrad Falkland od klanu MacDuffových z Fife v 14. storočí. V roku 1402 Robert Stewart, 1. vojvoda z Albany, uväznil svojho synovca Dávida Stewarta, vojvodu z Rothesay, najstaršieho syna škótskeho kráľa Róberta III., na hrade Falkland. Uväznený vojvoda tu nakoniec zomrel vďaka zanedbanosti a hladovaniu. 

Medzi rokmi 1501 a 1541 králi Jakub IV. a Jakub V. prestavali starý hrad na kráľovský palác, jeden z najkrajších renesančných palácov v Británii. Jakub V., už chorý, zomrel na hrade Falkland v decembri roku 1542 po tom, ako sa dozvedel, žejeho manželka Mária de Guise porodila dcéru Máriu.

Falkland sa stal známym útočiskom všetkých panovníkov z dynastie Stewartovcov. Tu sa venovali sokolníctvu a využívali rozľahlé okolité lesy na sokolníctvo a poľovačky na vysokú zver a diviakov. V susedstve sa nachádza hrad Myres Castle, ktorý bol odvekým domovom kráľovských súdnych dozorcov, ktorí slúžili na hrade Falkland prinajmenšom od 16. storočia.

Po spojení kráľovstiev navštívili Falkland Jakub VI., Karol I. a Karol II.. Oliver Cromwell napadol vojenskú jednotku pomocou požiaru, ktorý premenil hrad rýchlo na ruinu. V roku 1887 John Crichton-Stuart, 3. markíz z Bute, začal renovačné práce na hrade. Hrad Falkland je spravovaný rodinou Crichtona Stuarta od nadobudnutia 3. markízom z Bute v roku 1887. V súčasnosti je síce v správe charitatívnej organizácie, no ešte i dnes ho vlastní súčasný 7. markíz z Bute, ktorý sa stará a udržuje hrad a jeho rozsiahle záhrady.

## Iné projekty

## Externé odkazy
* Rampant Scotland
* Undiscovered Scotland
* Stránky organizace National Trust of Scotland
* Tour Historic Falkland Palace

Kategória:Hrady a zámky v Škótsku
Kategória:Renesančné stavby v Škótsku
Kategória:Kráľovské sídla v Spojenom kráľovstve
Kategória:Stavby vo Fife
Kategória:Lovecké hrádky a zámky
Deringer

[300px|thumb|Deringer, s ktorým [John Wilkes Booth zavraždil Abrahama Lincolna]]
**Deringer** alebo **derringer** je všeobecný termín pre miniatúrnu vreckovú pištoľ. Názov vznikol skomolením priezviska pôvodného konštruktéra Henryho Deringera.

## Prehľad
Pôvodne išlo o typ perkusných pištolí – predoviek s veľmi krátkou hlavňou. Pre svoju miniatúrnu veľkosť si získali obľubu počas obdobia zlatej horúčky v Kalifornii. Práve s touto zbraňou John Wilkes Booth zavraždil Abrahama Lincolna.

Dnešné deringery sú, okrem historických replík, nabíjané zozadu a obvykle majú dve až štyri hlavne. Nemajú opakovací mechanizmus, keďže účelom konštrukcie je, aby boli čo najmenšie.

## Externé odkazy
* článok o deringeroch, POLICISTA  11/2000  

Kategória:Strelné zbrane
Bushy Park

**Bushy Park** je druhý najväčší kráľovský park v Londýne. Nachádza sa na juhozápade Londýna v obvode Richmond. Rozprestiera sa na ploche 4,5 km², bezprostredne na sever od Hampton Court Palace a jeho záhrad, len niekoľko minút chôdze od Kingstonu.

V parku sú rybníky na rybárčenie aj na prechádzku loďou, cesty na vychádzky koňmo, udržované sady, divoké oblasti zarastené papradím obývané jeleňmi a chránené oblasti. V parku sa nachádza niekoľko chát a Národné fyzikálne laboratórium.

## Dejiny
Oblasť Bushy parku bola osídlená posledných 4000 rokov. Bola tu objavená mohyla z doby bronzovej a bohaté známky poľnohospodárskej činnosti v stredoveku.

Keď Henrich VIII. prevzal v roku 1529 od kardinála Tomasa Wolseyho Hampton Court Palace, prevzal aj tri okolité parky (Hare Warren, Middle park a Bushy park), ktoré tvoria súčasný Bushy park. Ako vášnivý lovec vyhradil tento park pre lov jeleňov.

Jeho nasledovníci, ktorí boli menej krvilační, nechali postaviť v parku ďalšie malebné príslušenstvo. Karol I. dal vykopať zavlažovací 19-kilometrový kanál Longford River pre zásobovanie Hampton Court a zriadil niekoľko rybníkov. V tom čase bola postavená aj hlavná komunikácia – Gaštanová ulica (*Chesnut Avenue*), ktorá vedie medzi *Hampton Court Road* v Hamptone a *Sandy Lane* v Teddingtone.

Od polovice 19. storočia do druhej svetovej vojny tu Londýnčania slávili gaštanovú nedeľu (*Chestnut Sunday*), prechádzajúc sa rozkvitnutou gaštanovou alejou (táto tradícia bola obnovená v roku 1993).

Na konci 19. storočia boli v parku položené základy nového športu - podzemného hokeja.

Počas prvej svetovej vojny tu bola zriadená nemocnica, v ktorej ošetrovali kanadských vojakov a v medzivojnovom období tu zriadili tábor pre podvyživené deti. Dwight D. Eisenhower tu plánoval počas druhé svetovej vojny vylodenie v Normandii.

## Doprava
Najbližšia železničná stanica *National Rail' - Hampton Court na juhu, Hampton Wick a Kingston na východe, Teddington na severe a Hampton na západe. Všetky sú vzdialené asi 10 - 15 chôdze.

Niektoré linkové [[autobus]]y zastavujú blízko *Hampton Court Gate* – hlavnej južnej vstupnej brány do parku. Autobusy z Richmondu zastavujú pri *Hampton Court Green''.

## Externé odkazy

* Stránka Bushy parku  

Kategória:Londýnske parky a voľné priestranstvá
Richmond Park

thumb|Skupina jeleňov v Richmod Parku

**Richmond Park** je najväčší kráľovský park v Londýne. Nachádza sa v obvode Richmond.

## Opis
Pôvodne poľnohospodárska pôda sa používala ako kráľovský revír jeleňov a k uzatvoreniu parku došlo až v roku 1637. Park pre verejnosť otvorili opäť v 18. storočí.

Plocha parku je 10 km² a je to najväčší prímestský park v Európe.

V parku sa nachádza *Isabelina plantáž* - dôležitá a príťažlivá zalesnená záhrada a najvýznamnejšia turistická atrakcia parku.

Z kopca kráľa Henricha VIII. je nádherný výhľad na katedrálu svätého Pavla, vzdialenú 19 km.

Z *Pembroke Lodge*, pôvodne domova 1. grófa z Russelu, ktorý stojí vo svojej vlastnej záhrade, je teraz reštaurácia.

Blízko *White Lodge* sídlila aj Kráľovská baletná škola, v ktorej sa cvičili mladé baletky.

V parku plnom stromov a kríkov našlo domov veľa zveri, napríklad voľne sa pohybujúci červené a plavé jelene alebo roháče.

## Doprava
Cez park vedie verejne prístupná cesta, aj keď je prejazdná iba počas otváracích hodín. Najvyššia dovolená rýchlosť je obmedzená na 32 km/h a vjazd komerčných vozidiel s výnimkou taxi sa zakazuje.

Park je ohraničený vysokým múrom s niekoľkými bránami. *Sheen Gate, Richmond Gate, Ham Gate, Kingston Gate* a *Roehampton Gate* sú brány, ktorými je vjazd motorových vozidiel dovolený. Brána *Robin Hood Gate* bola v roku 2003 uzatvorená pre vjazd motorových vozidiel, aby sa znížia premávka v parku.

Existujú tu aj cesty na vychádzku na koni a cyklistické chodníky.

## Iné projekty

## Externé odkazy
* Oficiálna stránka  

Kategória:Londýnske parky a voľné priestranstvá
Millerov symbol

thumb|right|Príklady rôznych smerov

**Millerov symbol** je súhrn **Millerových indexov**. Je to spôsob jednoduchého opisu kryštalografických rovín a smerov. 

**Millerove indexy** alebo **indexy Millerovho symbolu** kryštalografických rovín sú prevrátené hodnoty úsekov súradnicového systému preťatých rovinou, spravidla upravené na najmenšie celé čísla. Napríklad: Rovina pretína súradnicový systém x,y,z v bodoch 1,1,2 - prevrátené hodnoty sú 1/1 - 1/1 a 1/2; úpravou na najmenšie celé čísla dostaneme 2,2,1. Spomínaná rovina má teda Millerov symbol (2,2,1).

## Externé odkazy
* http://skripta.dictor.net/obecna_min/o_223.php 

Kategória:Kryštalografia
Rivadavia

**Rivadavia** môže byť:
*administratívna jednotka v Argentíne:
**Rivadavia (department, San Juan)
**Rivadavia (department, Santiago del Estero)
**Rivadavia (department, Mendoza)
**Rivadavia (department, La Rioja)
**časť Buenos Aires, pozri Rivadavia (Buenos Aires)
*názov početných sídiel v Argentíne, napr.:
**Rivadavia (Mendoza)
**Rivadavia (San Juan)
**Rivadavia (Salta)
*pohorie v Argentíne, pozri Rivadavia (pohorie)
*vrch v Argentíne, pozri Rivadavia (vrch)
*jazero v Argentíne, pozri Rivadavia (jazero)
*iný názov argent. rieky Policarpo
*sídlo na Filipínach, pozri Rivadavia (Filipíny)
*osobnosť:
**Bernardino Rivadavia – argentínsky štátnik

## Pozri aj
*Comodoro Rivadavia, mesto v provincii Chubut
Šiprúň (vrch vo Veľkej Fatre)

**Šiprúň** () je vrch v severnej časti Veľkej Fatry. Nachádza sa medzi Malou Smrekovicou a Malinným, približne  juhozápadne od Ružomberka.

Severozápadným smerom susedí Predný Šiprúň (), ktorý býva označovaný aj ako druhý vrchol hlavného vrchu, východným smerom je v bočnom hrebeni Zadný Šiprúň ().

## Poloha
Nachádza sa v severovýchodnej časti Veľkej Fatry, v geomorfologickom podcelku Šiprúň. Leží na okraji uzla liptovskej vetvy hrebeňa a hrebeňa Tlstej hory a Chabzdovej, na území okresu Ružomberok a v katastri mesta Ružomberok. Vrch je súčasťou ochranného pásma Národného parku Veľká Fatra.

## Popis
Šiprúň leží bokom od hlavného hrebeňa, na začiatku rázsochy, vybiehajúcej z uzlového Predného Šiprúňa juhovýchodným smerom na vrch Pulčíkovo (). Od hlavného hrebeňa ho oddeľuje Vyšné Šiprúnske sedlo, ktorým vedie na vrchol odbočka značeného chodníka z doliny Nižné Matejkovo do Nižného Šiprúnskeho sedla. Vrchol pokrýva riedky smrečinový porast, umožňujúci obmedzený výhľad. Južné svahy klesajú do doliny Nižné Matejkovo, ktorou Matejkovským potokom do Revúcej odteká aj prebytočná voda. Severovýchodným smerom do Trlenskej doliny a Trlenského potoka smeruje voda zo severných svahov vrchu i hrebeňa. Susednými vrchmi sú severným smerom Chabzdová () a Vtáčnik (), východným v bočnom hrebeni Zadný Šiprúň () a Pulčíkovo (). Južne leží v hlavnom hrebeni Malá Smrekovica () a Smrekovica () a západne susedí Predný Šiprúň ().

### Výhľady
Šiprúň ponúka obmedzený, no zaujímavý výhľad. Okrem okolitých vrcholov Veľkej Fatry a Liptovskej kotliny je z vhodných lokalít pozorovateľná západná časť Nízkych Tatier, Západné Tatry, Veľký Choč, Oravská Magura, no pri priaznivých podmienkach je možné zhliadnúť aj veľkú časť hrebeňa Malej Fatry a Babiu horu.

## Turizmus
Na konci poľany po červeno značkovanom chodníku smerom na Tlstú horu je možnosť núdzového prenocovania v kolibe (rázcestie pod Chabzdovou). 

### Prístup
* po  značkovanom chodníku:
** z Podsuchej cez Nižné Matejkovo a Vyšné Šiprúnske sedlo
** z Ružomberka-Černovej cez Chabzdovú 
* po  značke v rámci diaľkovej trasy:
** zo severu z Ružomberka cez Sidorovo
** z juhu z Ploskej cez Malú Smrekovicu

## Referencie

## Pozri aj
* Šiprúň (geomorfologický podcelok)
* Národný park Veľká Fatra
* Zoznam vrcholov vo Veľkej Fatre

## Iné projekty
 

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Ružomberok
Gotický metal

**Gotický metal** () je hudobný žáner, ktorý vznikol kombináciou heavy metalu a gothic rocku.
Vznikol začiatkom 90-tych rokov v Európe a čiastočne aj v Spojených štátoch.

## Začiatky
Začiatky gotického metalu sa dajú definovať ako gotický rock s metalovými textami. Najväčší vplyv na toto obdobie sa pripisuje kapele Christian Death. Rolu zohrala aj skupina Celtic Frost pre svoj „gotický“ zvuk.

## 1990 až po súčasnosť
V 90-tych rokoch dvadsiateho storočia si pár mladých kapiel v severnom Anglicku vypožičalo zvuk gotického metalu, ktorý spojili s pomalým „pohrebným“ spevom Black Sabbath. Vznikol štýl nazývaný gothic doom, alebo aj gothic death, ktorý sa dá považovať za druhú fázu tohoto žánru. Radia sa sem napríklad kapely Paradise Lost, My Dying Bride, Anathema.

Napriek tomu, že Škandinávia je známa skôr pre svoj black a death metal, práve tieto mnohé kapely sa preorientovali a začali hrať gotický metal (Tiamat, Theatre of Tragedy, Lake of Tears).
Paradise Lost a Anathema využívali ženské vokály, no nórska Theatre of Tragedy bola prvá gotická metalová kapela so ženou - kapelníčkou.

O niečo menej tvrdá verzia gotického metalu sa vyvíjala v uprostred 90-tych rokov. Tieto skupiny sa zameriavali na ženské hlasy a výrazne obmedzili doom metalové prvky a mužské hlasy. Patria sem skupiny ako The Gathering, Within Temptation, Lacuna Coil, Lacrimosa, Sirenia.

Gotický metal je v súčasnosti najrozvinutejší v severnej Európe.

## Pojmy a zaradenie
Napriek tomu, že tento štýl nie je natoľko kontroverzný ako ostatné metalové žánre, je dôležité rozlíšiť skupiny, ktoré gotický metal hrajú a ktoré majú len gotický imidž. Keď sa začala rozmáhať sláva skupiny Marilyn Manson, tak ju niektorí novinári zaradili medzi gotický rock a gotický metal. V ich hudbe sa však nachádza len veľmi málo prvkov týchto žánrov.
Rastúca popularita industrialu v 90-tych rokoch tomu tiež napomohla, pretože niektorí umelci sa inšpirovali gotickým štýlom obliekania.

## Hlavné znaky gotického metalu
* Texty sa zameriavajú na abstraktné témy ako je viera, depresia, prázdnota, smrť či romantika.
* Mužské hlasy sú buď hlboké, alebo je využívaný death metalový „growling“. Ženské vokály bývajú vysoké a operné.
* Gitary a basgitary sú hlavnými nástrojmi.
* Taktiež sa využívajú klávesy, väčšinou s odtieňmi huslí, čela, klasického klavíra a ďalších podobných nástrojov.
Gotický metal má veľa spoločného so symfonickým metalom. V tom však na rozdiel od gotického prevládajú motívy klasickej hudby a je jednoduchší.


Kategória:Heavymetalové hudobné žánre
6. obvod (Paríž)

**6. obvod** () alebo **Obvod Luxembourg** () je jeden z 20 obvodov Paríža. Nachádza sa na ľavom brehu rieky Seina a je známy štvrťou Saint-Germain-des-Prés, ktorej dominuje Opátstvo Saint-Germain-des-Prés založené už v 6. storočí.

V 6. obvode sa tiež nachádza Francúzsky senát v Luxemburských záhradách.

## Geografia
Rozloha tohto obvodu je .

## Demografia
Najvyšší počet obyvateľov žilo v obvode v roku 1911, kedy hustota zaľudnenia dosiahla takmer 50 000 obyvateľov na km². V roku 1999 bol počet obyvateľov 44 919 a obvod disponoval 43 691 pracovnými miestami.

### Počet obyvateľov v rokoch 1872 – 2005

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 6. obvodu:
* Quartier de la Monnaie
* Quartier de l’Odéon
* Quartier Notre-Dame-des-Champs
* Quartier Saint-Germain-des-Prés

Podľa oficiálneho číslovania parížskych mestských štvrtí majú tieto štvrte čísla 21 – 24.

## Iné projekty
7. obvod (Paríž)

**7. obvod** () alebo **Obvod Bourbonského paláca** () je jeden z 20 obvodov Paríža. Nachádza sa na ľavom brehu rieky Seina a zahŕňa množstvo francúzskych národných inštitúcií, napríklad Národné zhromaždenie a veľa francúzskych ministerstiev.

7. obvod je aj hlavná turistická destinácia z dôvodu prítomnosti Eiffelovej veže a Invalidovne ().

## Geografia
Rozloha 7. obvodu je .

## Demografia
Najvyšší počet obyvateľov v 7. obvode bol v roku 1926, keď mal 110 684 obyvateľov. Pretože sa tu nachádza veľa úradov francúzskej vlády, nebol tento obvod tak husto zaľudnený ako iné obvody. V roku 1999 tu žilo 56 985 obyvateľov a počet pracovných miest dosiahol číslo 76 212.

### Počet obyvateľov v rokoch 1872 – 2005

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 7. obvodu:
* Quartier Saint-Thomas-d’Aquin
* Quartier des Invalides
* Quartier de l’École-Militaire
* Quartier du Gros-Caillou

Podľa oficiálneho číslovania parížskych mestských štvrtí majú tieto štvrte čísla 25 – 28.

## Iné projekty
Wilmer Allison

**Wilmer Lawson Allison Jr.** (* 8. december 1904, San Antonio, Texas, USA – † 20. apríl 1977, Austin) bol americký tenista. 

Medzi jeho najväčšie úspechy v tenise patrí titul z dvojhry na grandslamovom turnaji U.S. Championships (1935), a tituly zo štvorhry na grandslamových turnajoch Wimbledon (1929, 1930) a U.S. Championships (1931, 1935 v mužskej, 1929, 1930 v zmiešanej).

V roku 1963 bol zapísaný do Medzinárodnej tenisovej siene slávy.

USA reprezentoval aj v Davisovom pohári, odohral celkovo 44 zápasov, z toho 28 v dvojhre (18 výhier, 10 prehier) a 16 v štvorhre (14 výhier, 2 prehry).

V druhej svetovej vojne slúžil v americkom letectve.

## Účasti vo finále dvojhry na grandslamových turnajoch (3)
### Víťazstvá (1)

### Finále (2)

## Zdroj

Kategória:Tenisti USA
Kategória:Víťazi US Open
Kategória:Víťazi Wimbledonu
Kategória:Medzinárodná tenisová sieň slávy
Kategória:Osobnosti zo San Antonia (Texas)
8. obvod (Paríž)

**8. obvod** () alebo **Obvod Elyzejského paláca** () je jeden z 20 obvodov Paríža a nachádza sa na ľavom brehu rieky Seina. Pri hraniciach s 2. a 9. obvodom sa nachádza jedno z obchodných centier Paríža, umiestnené okolo Parížskej opery. Podľa sčítania z roku 1999 tu bolo viac zamestnaní zameraných na obchod než v ktoromkoľvek inom obvode. V obvode je veľa zaujímavých miest, ako napríklad Elyzejské polia (Champs-Élysées), Elyzejský palác (Élysée), Víťazný oblúk a Námestie svornosti. 

## Geografia
Rozloha tohto obvodu je .

## Demografia
Najvyšší počet obyvateľov bol v 8. obvode v roku 1891, kedy mal 107 485 obyvateľov. Odvtedy sa v obvode začal široko rozrastať obchod a zmenšil sa priestor francúzskej rezidencie. V roku 1999 bývalo v obvode iba 39 314 obyvateľov a bolo ponúkaných 171 444 pracovných miest.

### Počet obyvateľov v rokoch 1872 – 2005

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 8. obvodu:
* Quartier des Champs-Élysées
* Quartier du Faubourg-du-Roule
* Quartier de la Madeleine
* Quartier de l’Europe

Podľa oficiálneho číslovania parížskych mestských štvrtí majú tieto štvrte čísla 29 – 32.

## Iné projekty
Pión

right|thumb|Schéma piónu

**Pión** alebo **mezón pi** je spoločné pomenovanie troch subatomárnych častíc, π0, π+ a π−. 

Pióny sú najľahšie mezóny a zohrávajú dôležitú úlohu v objasňovaní nízkoenergetických vlastností silnej jadrovej sily. Pióny ako častice matematicky opísal japonský fyzik Hideki Jukawa, za čo mu bola udelená Nobelova cena. Ako častica bol pión objavený až o 10 rokov neskôr.

Kategória:Elementárne častice
Kaón

**Kaón** alebo **mezón K** je skupina štyroch mezónov, ktoré môžu niesť kvantové číslo nazvané "podivnosť" (angl. strangeness). V kvarkovom modeli obsahujú jeden podivný kvark alebo antikvark.

Kategória:Elementárne častice
Antiprotón

náhľad|antiprotón
**Antiprotón** (\bar{p}) je antičastica protónu. Antiprotóny sú stabilné, ale väčšinou majú krátku životnosť kvôli kolíziám s protónmi, čo vedie k anihilácii oboch častíc a vyžiareniu energie. Antiprotón má záporný náboj a preto odpudzuje elektrón a priťahuje pozitrón s kladným nábojom. Absolútna väčšina antiprotónov v bežnom látkovom prostredí anihiluje počas 100 nanosekúnd.

Antiprotón objavili v roku 1955 fyzici Emilio Segrè a Owen Chamberlain na University of California v Berkeley, za čo v roku 1959 dostali Nobelovu cenu za fyziku.

## Referencie


## Iné projekty

## Externé odkazy

* Karel Řezáč: Antiprotonový zpomalovač 8/2003, Aldebaran
* Vojtěch Kulvait: Srážky záporných exotických částic s atomy a molekulami

Kategória:Elementárne častice
Loimaa

**Loimaa** je malé mesto vo Fínsku v kraji Varsinais-Suomi v provincii Západné Fínsko.

Počet obyvateľov je 13 087 (31. december 2004) a rozloha chotára je  z toho  je voda. Hustota obyvateľstva je 27,26 ob./km². Úradný jazyk fínčina.

## Partnerské mestá
*  Jõhvi, Estónsko
*  Mosfellsbær, Island
*  Skien, Nórsko
*  Staraja Russa, Rusko
*  Thisted Municipality, Dánsko
*  Uddevalla, Švédsko

## Iné projekty

## Externé odkazy
* www.loimaa.fi - oficiálna stránka mesta 
* Oficiálna stránka  

## Zdroj
* 

Kategória:Mestá vo Fínsku
Kategória:Varsinais-Suomi
Hyperón

right|thumb|Kombinácia troch u, d alebo s kvarkov s celkovým spinom of 3/2 tvorí tzv. baryónový dekuplet. Spodných šesť častíc sú hyperóny.

**Hyperón** je vo fyzike častíc akákoľvek subatomárna častica, ktorá je baryón (hadrón(a skladá sa teda z troch kvarkov) ale stále fermión nie bozón) s nenulovou "strangeness" (podivnosť (Podivný kvark - podivný)), ale s nulovou hodnotou "charm" (pôvab (Pôvabný kvark - pôvabný)) a "bottomness" (Kvark b - spodný).

Kategória:Elementárne častice
Mechanika kontinua tuhej fázy

**Mechanika kontinua tuhej fázy** je fyzikálne odvetvie, ktoré sa delí na pododvetvia:
* Teória pružnosti
* Teória plasticity

Kategória:Fyzika tuhého telesa
Pearsonov symbol

**Pearsonov symbol** je trojica symbolov, ktorá slúži ako druh označovania typov kryštalografických štruktúr (a v podstate aj kategorizácie - pretože rovnaký Pearsonov symbol môže mať viac minerálov). 

Pearsonov symbol nešpecifikuje konkrétnu štruktúru, ale celý rad štruktúr, ktoré majú rovnakú symetriu a rovnaký počet atómov na elementárnu bunku. Napríklad Pearsonov symbol cP8 zahŕňa štruktúru typu B20 ako aj typu B21. 
(B20 a B21 sú symboly značenia v spôsobe označovanie štruktúr nazývanom *„[[Strukturbericht (notácia)|Strukturbericht]]“*, pričom nemecký pojem Strukturbericht sa bez prekladu používa aj v angličtine). Kryštalografickú štruktúru B20 má napr. FeSi a štruktúru B21 ma kryštál CO. 

## Význam symbolov
Pearsonov symbol sa skladá z troch znakov.

Prvým je malé písmeno charakterizuje kryštalografickú sústavu:

Za týmto malým písmenom nasleduje veľké písmeno charakterizujúce centráciu mriežky:

Posledným znakom je číslo charakterizujúce počet atómov v jednej elementárnej priestorovej bunke.

Napríklad mriežka typu CsCl sa značí ako cP2, mriežka typu NaCl sa označuje cF8. Kubická plošne centrovaná mriežka typu austenit sa v tomto systéme označuje cF4.

## Hexagonálna mriežka
thumb|left|250px|Hexagonálna základna mriežka

V Hexagonálnej mriežke sa za základnú jednotku berie kosoštvorcový hranol (na obrázku modro vyznačený), preto jednoduchá hexagonálna mriežka má Pearsonov symbol hP1 a nie hS3, podobne hexagonálna tesne usporiadaná HCP (Hexagonal close packed) má Pearsonov symbol hP2. 

Pozn. *Existuje nejednoznačnosť aj v samotnom označení základnej (Bravaisovej) hexagonálnej mriežky, niekedy sa označuje za bazálne centrovanú (ako sa javí) niekedy za primitívnu (častejšie), v každom prípade v hexagonálnej sústave existuje iba jedna základná (Bravaisová) mriežka a nie dve* 

## Externé odkazy
* Pearsonov system označovania kryštalografických štruktúr 

Kategória:Kryštalografia
Óran Kókó Host-bu

**Óran Kókó Host-bu** je japonská manga séria od autorky Bisco Hatoriovej. V Japonsku pravidelne vychádza v dievčenskom časopise *LaLa*. Neskôr podľa tejto mangy vznikol aj rovnomenný anime seriál, vysielaný na televíznych kanáloch NTV a Animax.

## Príbeh

Príbeh sa prevažne odohráva v bohatej vysokej škole Óran. Chodia do nej len samí bohatí študenti. Ako vo všetkých japonských školách, aj tu je množstvo rôznych klubov. Jedným z nich je aj „Klub hostiteľov“. Tí sa starajú o zábavu a oddych mladých dám v škole. Zo začiatku sa klub skladal len zo šiestich chlapcov.

Jedného dňa mladé dievča Haruhi získa možnosť dostať sa na túto prestížnu školu, i keď ona sama je len zo strednej spoločenskej vrstvy. Preto sa možno stane aj najchudobnejšou študentkou tej školy. Raz omylom vojde do Klubu hostiteľov a tí ju hneď privítajú. Avšak kvôli tomu, že Haruhi vyrastala len s otcom, dievčenské veci ako móda a krása ju nezaujímajú a vyzerá trochu ako chlapec. Väčšina klubovníkov si to o nej aj pomyslelo. Potom omylom rozbila vázu, ktorá mala cenu 8 miliónov jenov a peniaze na opravu samozrejme nemala. Preto ju museli prijať ako siedmu klubovníčku, nevediac, že je dievča. Potom, čo všetci zistili, že je dievča však Haruhi musela zostať v klube, aby splatila dlh.

Kategória:Anime
Kategória:Anime seriály
Kategória:Anime z roku 2006
Kategória:Manga
Pozitrónium

**Pozitrónium** (Ps) je sústava zložená z elektrónu a jeho antičastice, pozitrónu, ktoré sú spojené do exotického atómu. Orbitály týchto dvoch častíc a zloženie energetických hladín sú podobné ako v atóme vodíka zloženého z elektrónu a protónu. Z dôvodu menšej redukovanej hmotnosti sú frekvencie spojené s spektrálnymi čiarami menšie ako polovičné v porovnaní so zodpovedajúcimi čiarami vodíka.

Kategória:Fyzika častíc
9. obvod (Paríž)

**9. obvod** () alebo **Obvod Opery** () je jeden z 20 obvodov Paríža. Nachádza sa na pravom brehu rieky Seina. Nachádza sa v ňom veľa zaujímavých miest, vrátane ulice Boulevard Haussmann a jej veľkých obchodných domov *[[Galeries Lafayette]]* a *Printemps*. Pri hraniciach s 2. a 8. obvodom sa nachádza jedno z obchodných centier Paríža, umiestnené okolo Parížskej opery.

## Geografia
Rozloha tohoto obvodu je .

## Demografia
Najvyšší počet obyvateľov 9. obvod dosiahol v roku 1901, keď tu bývalo 124 011 ľudí. Odvtedy sa v obvode začal široko rozrastať obchod. Dôsledkom toho mal obvod v roku 1999 iba 55 838 obyvateľov a 111 939 pracovných miest.

### Počet obyvateľov v rokoch 1872 – 2005

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 9. obvodu:
* Quartier Saint-Georges
* Quartier de la Chaussée-d’Antin
* Quartier du Faubourg-Montmartre
* Quartier de Rochechouart

Podľa oficiálneho číslovania parížskych mestských štvrtí majú tieto štvrte čísla 33 – 36.

## Iné projekty
Park Račianske mýto

**Park Račianske mýto** je mestský park v Bratislave v mestskej časti Nové Mesto v treťom bratislavskom okrese. Nachádza sa v blízkosti dôležitého bratislavského dopravného uzla.

## Dejiny
Pôvodne sa tu nachádzali role, polia a vinohrady a vzniklo tu osadnícke predmestie Blumentál. Na tomto mieste prešporskí Slováci v roku 1769 zriadili rímskokatolícku faru. Koncom 18. storočia tu boli zriadené dva cintoríny, v roku 1778 evanjelický smerom k Račianskej ceste a v roku 1781 katolícky orientovaný smerom k Smrečianskej ulici. Nachádzali sa tu kaplnky, ktoré boli v súvislosti s riešením dopravného uzla odstránené. Cintoríny boli zrušené v 60. rokoch 20. storočia a priestory boli upravené ako park. Počas obdobia ČSSR tu bola umiestnená socha milicionára (ľudovo nazývaná *Urugvajec*).

Koncom 20. storočia bol park komplexne zrekonštruovaný a pribudla tu socha s názvom Hirošima od Tibora Bártfaya.

## Dopravné spojenie

## Pozri aj
* Račianske mýto

## Referencie

## Externé odkazy
* Článok o parku na stránkach Bratislavských novín

Kategória:Parky na Slovensku
Kategória:Parky a záhrady v Bratislave
Bořivoj I.

**Bořivoj I.** alebo po slovensky aj **Borivoj I.** (* 852/853?, † okolo 888/889?) bol české knieža z rodu Přemyslovcov.

## Prvé historické knieža

Českí dejepisci ho označujú ako prvého vladára, ktorý vystúpil z tieňa legiend a povestí, t. j. je prvým historicky doloženým českým panovníkom. Jeho predchodcom bol bližšie neznámy a bájny Hostivít.

Po r. 867/868 sa stal pražským kniežaťom s mocou v oblasti stredných Čiech. Istý čas podporoval veľkomoravské knieža Svätopluka. V r. 874/875 sa oženil s Ludmilou, spolu s ktorou bol v r. 882/884 na Velehrade pokrstený arcibiskupom Metodom. Hoci už predtým bolo v r. 845 pokrstených 14 českých kniežat (duces Boemanorum) na sneme v bavorskom Rezne (Regensburg), Bořivojova konverzia sa javí ako skutočný počiatok christianizácie krajiny. Krstom na Morave čelil Bořivoj expanzívnym snahám východofranských kniežat a bavorských biskupov. Prijatie slovanskej liturgie zároveň znamenalo možnosť nielen pomerne rýchleho šírenia novej viery, ale aj vzniku domácej slovesnej kultúry s predstihom voči ostatnej časti Európy.

## Založenie sídla
Bořivoj postavil prvé svätyne v Čechách, sv. Klimenta na svojom sídle na Levém Hradci a Panny Márie neďaleko kamenného stolca na vrchu Žiži. Neskôr pristúpil k budovaniu základov dnešného Pražského hradu, na ktorý preniesol svoje sídlo z Levého Hradca. Postavením hradiska nad ohybom rieky Vltava dal základ vzniku budúceho mesta. Z kmeňového hradiska sa Praha stala kniežacím sídlom. Založenie tohto hradiska vyvolalo v krajine otvorené povstanie, pred ktorým musel dokonca utiecť. Po svojom návrate upevnil moc a ku koncu svojej vlády sa stal do značnej miery samostatným kniežaťom nielen v oblasti Čiech, ale aj na ďalších územiach, ktoré ovládal. Dá sa preto povedať, že Čechy mali koncom 9. storočia „hlavné knieža“. Keď Bořivoj v r. 888/889 umrel, vlády v Čechách sa ujal Svätopluk I.

## Rodinné pomery
S manželkou mal šesť detí (troch synov a tri dcéry). Historicky sú však známi iba dvaja synovia: Spytihněv a Vratislav. Obaja postupne zasadli na kniežací stolec. 

## Panovnícke pomery

Kategória:Narodenia v 9. storočí
Kategória:Úmrtia v 9. storočí
Kategória:Přemyslovci
Kategória:Vládcovia Česka
Atari 2600

**Atari 2600** je herná konzola druhej generácie a jedna z prvých herných konzol, ktorá používala výmenné ROM moduly s hrami. Do tej doby boli konzoly väčšinou jednoúčelové a mali zabudovanú jednu alebo viac hier bez možnosti výmeny.

Začala sa predávať pod pôvodným názvom Atari VCS (Video Computer System) v roku 1977. S kozmetickými úpravami vydržala na trhu až do začiatku 90. rokov 20. storočia. Patrí medzi najpredávanejšie herné systémy vôbec.

Na území Československa sa táto herná konzola objavila na konci 80. rokov 20. storočia, jej popularita nastala až v prvej polovici 90. rokov vďaka bootlegovým kópiam z Číny, Vietnamu a Saudskej Arábie s integrovanými hrami, zväčša ich bolo od 32 až po 9999 (v skutočnosti ich viac ako 128 nebolo). 

Hardvér je pomerne jednoduchý. Ako CPU sa používa procesor od firmy MOS Technology MOS6507, čo je orezaná verzia populárneho MOS6502. Disponuje 128 bajtami pamäte RAM, ktorá je integrovaná v čipe RIOT (MOS6532). O grafiku a zvuk sa stará čip TIA.

Ako ovládače sa používajú 8-smerové digitálne joysticky s jedným tlačidlom, paddle (analógový ovládač s jednou osou a tlačidlom) a číselné klávesnice s 12 klávesmi.

Konzola sa vyrábala zvlášť vo verzii NTSC, PAL a SECAM. Hry z jednotlivých regiónov nie sú kompatibilné a ak sa používali v konzole z iného regiónu, zle zobrazovali farby.

Cartridge (moduly) s hrami obsahovali väčšinou ROM pamäť s obsahom 2 alebo 4 kB. Neskoršie hry boli až 32 kB. Cartridge môže byť osadená 128 B pamäťou.

Pre Atari 2600 existuje rozsiahla knižnica hier obsahujúca okolo 1000 titulov. Cartridge neboli v tej dobe kódované a tak okrem Atarimohol hry vyrábať v podstate ktokoľvek. Najznámejším výrobcom bola firma Activision.

## Galéria

Atari2600jr.jpg|Atari 2600 z roku 1986, redukovaná verzia
Atari2600wood4.jpg|Jedna z neskorších verzií Atari 2600


## Iné projekty

## Externé odkazy
* Atari 2600  na DMOZ 

Kategória:Herné konzoly
Kategória:Domáce počítače
Uzavretá množina

**Uzavretá množina** je taká podmnožina topologického priestoru, ktorej doplnok je otvorená množina.

## Definícia
Podmnožina topologického priestoru sa nazýva **uzavretá**, ak jej doplnok je otvorená množina.

Najmenšia uzavretá množina, ktorá obsahuje danú množinu *A* ako svoju podmnožinu, sa nazýva uzáver množiny *A*.

## Vlastnosti
Uzavretá množina obsahuje svoju hranicu. 

Zjednotenie konečného počtu uzavretých množín je uzavretá množina.

Prienik ľubovoľného počtu uzavretých množín je uzavretá množina.

Uzavretá ohraničená podmnožina normovaného lineárneho priestoru konečnej dimenzie je kompaktná.

## Príklady
Prázdna množina a celý topologický priestor sú uzavreté množiny.

Uzavretý interval interval [*a*,*b*] je uzavretou podmnožinou reálnych čísel.

Kompaktná podmnožina Hausdorffovho priestoru je uzavretá.

## Pozri aj
* Otvorená množina
* Uzavreté zobrazenie
* Kompaktný priestor

Kategória:Topológia